
ΠΕΡΙΕΧΟΜΕΝΑ 


ΥΠΟΥΡΓΙΚΕ! ΑΠΟΦΑΧΕΙΧ ΚΑΙ ΕΓΚΡΙΧΕΙΧ 

Εισφορά Μακά χρήση στην ΑΈ. ΞΕΝΙΑ του Κέντρου τ?α- 

ψυχή; <4ΑίΚΠΠΑίΙ10}Ν» Ρόδου.. ( · · · * 

Τ,ροαΌεσίηση της 48&66/2800/23.1.85 οροοωργεχίήίφ <**&?»- 
<ηις ως προς την επωνυμία του Ωδείου Αττικής. ... ~ 

Χορήγηση άδειας ίδρυσης και· λειτουργίας Παραρτήματος 
του ΠέλοητοννημΊαικου Ωδείου. .3 

Χαρακτηρισμός Αρχοντικού Σαλβάγου στον Καμιτοι Χίου 
ως ιστορικού διατηρητέου μνημείου.. 4 

Χαρακτηρισμός ως ιστορικού διατηρητέου μνημείου του 
κτιρίου που βρίσκεται στην πλατεία του χωριού Ρεπα- 
νίδι Λήμνου είναι ιΐδιοΐκτηρίίας του Συλλόγου ΡιεΙπαπ 

ν ιδιωτών Λήμνου.5 

Καθορισμός αποζημίωσης Εξεταστικών* Επιτροπών για 
τις Εισαγωγικές Εξετάσεις των Παραγωγικών Σχολών 

- ΕΔ και· των Διαγωνισμών μετατάξεως ή απευθείας κα- 
τατάξεως Αξ/κών και Τπαξ/κών.6 

Απαλλαγή του Μαιευτηρίου «ΜΑΡΙ(ΚΑ ΗΛΙΑΔΗ» από 
την υπυοχρέωίση προσκόμισης αποδεικτικού φορολογικής 
ενημερότητας μέχρι Μ. 12.1986..7 

Τεχνικός κανονισμός αποδοχής ποικιλιών ρυζιού.8 

Χρονικό διάστημα που πρέπει να μεσολαβήσει μεταξύ τε¬ 
λευταίας επέμβασης με ΜΑΝίΕΒ και συγκομιδής. ... 9 

Μεταβίβαση κυριότητας .κοινοχρήστων .εκτάσεων στο Δήμο 
Λαυρίου.101 

Διόρθωση της 7100/21.2.85 απόφίασης του Νομ. ΛΑτος 

. Ανςτ. Αττικής. .. ..14 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


Αριό. Α.Π. 592669/115 (1) 

Εισφορά κατά χρήση στην Α.Ε. ΞΕΝΙΑ του Κέντρου ανα¬ 
ψυχής «ΑΚΤΑΙΟΝ» Ρόδου. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 
Έχοντας υπόψη : 

1. Τις διατάξεις του Ν. 1624/51 «περί ΕΟΤ», όπως 
ισχύουν σήμερα. 

2. Τις διατάξεις του Ν.Δ. 4109/60. 

3. Τις διατάξεις του άρθρου τρίτου του Ν. 376/76 σε 


συνδυασμό με το άρθρο 6 του Κανονισμού της Εταιρείας 
ΞΕΝΙΑ Α.Ε. που κυρώθηκε με τον ανωτέρω νόμο. 

4. Την από 7.7.86 έκθεση επανεκτιμήσεως κέντρου «Α- 
ΚΤΑΙΟΝ» Ρόδου, ύστερα από την αριθ. Α.Π. 252/18.4.86 
έγγραφη αναφορά της ΰΕΝΙΑ Α.Ε. 

5 Τκν αριθ. 527786/4.8.86 απόφαση του Γεν. Γραμ¬ 
ματέα του ΕΟΤ καθώς και την αριθ. 536403/16.10^85 
απόφασή μας, που δημοσιεύθηκε στο ΦΕΚ 6/6/Β/1 3 ·11^85 

6/ Τις διατάξεις του Ν. 1558/85 και την Δ.Κ. 20862/ 

2 8 85 απόφαση των Πρωθυπουργού και Υπουργού Εθνικής 
Οικονομίας, για την ανάθεση αρμοδιοτήτων στον Υφυπουργό 
Εθνικής Οικονομίας Π. Ρουμελιώτη, αποφασίζουμε : 

1. Τροποποιούμε την 536403/1640.85 απόφασή μας 
ως προς τις παρ. 3 και 4 αυτής, τις οποίες ορίζουμε ως 

α) Η εισφορά κατά χρηση στην ώΕΝΙΑ Α.Ε. του κέ¬ 
ντρου αναψυχής «ΑΚΤΑΙΟΝ» Ρόδου να γίνει για είκοσι 

(20) χρόνια. , , , 

Η αξία χρήσης της εν λόγω εισφοράς όπως αυτή επανεκ- 

τιμήθηκε από την επιτροπή που συστήθηκε σύμφωνα με τις 
διατάξεις της παρ. 2 του άρθρου τρίτου του Ν. 376/76, 
ανέρχεται στο ποσό των πεντακοσίων ογδόντα οκτώ εκα¬ 
τομμυρίων εκατόν ογδόντα μιας χιλιάδων εννιακοσίων ογδό¬ 
ντα δρχ. (588.181.980) για το οποίο θα πραγματοποιηθεί 
απ ό την ΞΕΝΙΑ Α.Ε. ισόποση αύξηση του κεφαλαίου της 
και θα εκδοθούν ανάλογες ονομαστικές μετοχες που θα πε¬ 
ριέλθουν στον ΕΟΤ. , 

β) Η από 7.7.86 έκθεση επανεκτίμησης της αξίας χρη- 
σεως του κέντρου αναψυχής, «ΑΚΤΑΙΟΝ» Ρόδου, αποτελεί 
αναπόσπαστο μέρος της παρούσας απόφασης. ( 

2. Κατά τα λοιπά ισχύει όπως έχει η παραπανω (αριθ. 
536403/1640.85) τροποποιούμενη απόφαση μας. 

Η παρούσα να δημοσιευθεί στην Εφημερίδα της Λυ- 

βερνήσεως. ^ Σεπτεμβρίου 198 6 

Ο ΥΦΥΠΟΥΡΓΟΣ 

ΠΑΝΑΓΙΩΤΗ! ΡΟΥΦΥΛΙΟΤΗΧ 


Αρι*. ^ΚΑΊΈΧ(Ν/ιΔ/36458/2311 (2) 

Τροποποίηση τ,ί 48256/2800/23X85 υποορ-Μί ««4- 
? φασης ως προς επωνυμία του Ωδείου Αττικής. _ 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη '· 

1. Το Ν. 1558/85 «Κυβέρνηση και Κυβερνητικά Οργα- 

2. Το ΓΙ.Δ/γμα 941/77 «περί οργανισμού του Υπουργείου 
Πολιτισμού και Επιστημών». 

3. Το Β.Δ./Ύ8· 1 *· 16/1966 «περί ιδρύσεως ιδιωτικών μου 
σικών ιδρυμάτων». 

4. Το Ν. 299/76 «περί ρυθμίσεως θεμάτων αφορώντων 
εις τον κανονισμό λεϊτουγίας των ιδιωτικών μουσικών ιδρυ¬ 
μάτων ως και το από 11.11.57 Β.Δ. «περί κυρώσεως του 
εσωτερικού κανονισμού του Ωδείου Θεσσαλονίκης». 

5. Την αριθμ. ΥΠΠΟ/ΔΙΟΙΚ/0-Ε/Φ.Ο9/3253Ο/8.8.86 
(ΦΕΚ 548/τ. Β/12.8.86) απόφαση της Υπουργού Πολιτι¬ 
σμού «Μετα3ίβαση αρμοδιοτήτων και δικαιώματος υπο¬ 
γραφής «Με εντολή Υπουργού» στο Ιψενικό Γραμματέα, 
στον Ειδικό Γραμματέα του Διοικητικού Τομέα Πολι-ι 
στικής Κληρονομιάς, και στους Προϊσταμένους Διευθύν¬ 
σεων, Τμημάτων και Γραφείων της Κεντρικής Υπηρεσίαν 
του Υπουργείου Πολιτισμού». 

6. Την «ριθμ. 48256/2800/23.1.85 απόφασή μας «χο¬ 
ρήγηση αδείας ίδρυσης και λειτουργίας Ωδείου στη 
Μαίρη Νίκα-Κωνσταντάρα» (ΦΕΚ 74/τ. 13/11.2.85). 

7. Την από 12.6.86 αίτηση της Μαίρης Νίκα-Κωνστα¬ 
ντάρα, ιδιοκτήτριας του Ωδείου Νέας Σμύρνης, αποφασί¬ 
ζουμε : 

Τροποποιούμε την αριθμ. 48256/2800/23.1.85 απόφαση 
μας «χορήγν^σν] αδείας ίδρυσης και λειτουργίας Ωδείου στη 
Μαίρη - Νίκα - Κωνσταντάρα» (ΦΕΚ 74/τ. 13/11.2.85) 
ως προς την επωνυμία του Ωδείου η οποία στο εξής θα είναι 
«Ωδείον Αττικής». 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 26 Σεπτεμβρίου 1986 

Με εντολή Υπουργού 
Ο Γενικός Γραμματέας 
ΚΩΝ/ΝΟΣ ΑΛΑΒΑΝΟΣ 

Α?ι£. ΚΑΤΕΧΝ/Δ/38562 (3) 

Χορήγηση άδειας ίδρυσης και λειτουργίας Παραρτήματος 
του Πελοποννησιακού Ωδείου. 

Η ΥΠΟΥΡΓΟΣ ΠΟΛΙΤΙΣΜΟΥ 
Έχοντας υπόψη : 

1. Το Ν. 1558/85 «Κυβέρνηση και Κυβερνητικά όργανα». 

2. Το Π. Δ/γμα 941/77 «περί οργανισμού του Υπουρ¬ 
γείου Πολιτισμού και Επιστημών». 

3. Το Β. Δ/γμα 16/1966 «περί ιδρύσεως ιδιωτικών μου¬ 
σικών ιδρυμάτων». 

4. Το Ν. 299/76 «περί ρυθμίσεως θεμάτων αφορώντων 
εις τον κανονισμό λειτουργίας των ιδιωτικών μουσικών ιδρυ¬ 
μάτων ως και το από 11.11.57 Β.Δ. «περί κυρώσεως του 
εσωτερικού κανονισμού του Ωδείου Θεσσαλονίκης». 

5. Το άρθρο 29 του Ν. 1158/81 «περί οργανώσεως και 
διοικήσεως Σχολών Ανωτέρας Καλλιτεχνικής Εκπαιδεύ- 
σεως. 

6. Την αριθ. ΥΠΠΟ/ΔΙΟΙΚ/ΟΈ/Φ.09/32530/8.8.86 
(ΦΕΚ 548/τ. Β/12.8.1986) απόφαση της Υπουργού Πο¬ 
λιτισμού «Μεταβίβαση αρμοδιοτήτων και δικαιώματος υπο¬ 
γραφής «Με εντολή Υπουργού» στο Γενικό Γραμματέα, 
στον Ειδικό Γραμματέα του τομέα Πολιτιστικής Κληρο¬ 
νομιάς και στους Προϊσταμένους Διευθύνσεων, Τμημάτων 
και Γραφείων της Κεντρικής Υπηρεσίας του Υπουργείου 
Πολιτισμού». 

7. Το από 28.2.86 πρακτικό αυτοψίας της Διεύθυνσης 
Πολιτιστικών Κτιρίων και Αναστηλώσεως Νεοτέρων Μνη¬ 
μείων του Υπουργείου Πολιτισμού». 

8. Την αριθ. 29954/1796/23.8.84(ΦΕΚ 585/τ.Β/24.8.86) 
απόφαση του Υπουργείου Πολιτισμού «Χορήγηση άδειας 
ίδρυσης και λειτουργίας Ωδείου στο Δημήτρη Μπαζό». 

9. Τις από 31.5.86 και 10.9.86 αιτήσεις του Δημήτρη 
Μπαζού με τα συνημμένα δικαιολογητικά, αποφασίζουμε : 


1. Χορηγούμε στο Δημήτρη Μπαζό άδεια ίδρυσης και 
λειτουργίας Παραρτήματος του Πελοποννησιακού Ωδείου 
(Πάτρα) που θα στεγαστεί στο κτίριο της οδού Ελίκης αρ. 
15, Αίγιο. 

2. Το Παράρτημα θα λειτουργήσει τις εξής Σχολές και 
Τμήματα : 

Α. Σχολή Ανωτέρων Θεωρητικών μαθημάτων και Συν - 
θέσεως με τμήματα 1) Ωδικής, 2) Αρμονίας. 

Β. Σχολή ενοργάνου μουσικής με τμήματα 1) Πληκτών, 
2) Εγχόρδων. 

Γ. Σχολή Βυζαντινής μουσικής. 

3. Στην αίθουσα ομαδικής διδασκαλίας δεν επιτρέπεται 
η φοίτηση περισσοτέρων των 14 σπουδαστών. 

4. Η άδεια ισχύ-ι από το σχολικό έτος 1983/87. 

II απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 26 Σεπτεμβρίου 1986 

Με εντολή Υπευργού 
Ο Γενικός Γραμματέας 
ΚΩΝ/ΝΟΣ ΑΛΑΒΑΝΟΣ 

Αρ:·3. ΑίΡΧ/ΙΒΙ /Φ.28/33536/946 ( 4) 

Χαρακτηρισμός Αρχοντικού Σαλβάγου στον Κάμπο Χίου 
ως ιστορικού διατηρητέου μνημείου. 

Η ΥΠΟΥΡΓΟΣ ΠΟΛΙΤΙΣΜΟΥ 
Έχοντας υπόψη : 

1. Την Υ.Α./ΔΪΟΙΚ/Ο-Ε/32530/86 (ΦΕΚ 548/τ.Β'/ί2. 
8.86) ((Μεταβίβαση αρμοδιοτήτων Υπουργού και δικαιώ¬ 
ματος υπογραφής «Με εντολή Υπουργού» στους Γενικό 
Γραμματέα, Ειδικό Γραμματέα Διοικητικού Τομέα Πολι¬ 
τιστικής Κληρονομιάς, Προϊσταμένους Δ/νσεων και Τμη¬ 
μάτων του ΥΠ. ΠΟ». 

2. Τις δ·:ατάξεις του άρύρου 52 του ,Κ.Ν. 5351/32 «περί 
Αρχαιοτήτων». 

3. Ομόφωνη γνωμοδότηση του Τοπικού Συμβουλίου 
Μνημείων Νήσων, όπως αυτή διατυπώθηκε στην αριθμ. 
5/22.5.86 Συνεδρία του, αποφασίζουμε : 

Χαρακτηρίζουμε ως ιστορικό διατηρητέο μνημείο το 
κτηριακό συγκρότημα ιδ. σήμερα του Γηροκομείου Χίου 
γνωστό ως «Αρχοντικό Σαλβάγου», που βρίσκεται στον 
κεντρικό δρόμο του Κάμπου Χίου, μετά τη συνοικία Τάλα- 
ρος, και το οποίο αποτελείται από τα σωζόμενα τμήματα 
του παλαιού πύργου των Σκυλίτζηδων και από το μετα¬ 
γενέστερο κτήριο της Λέσχης των Σαλβάγων. 

Το κτηριακό αυτό συγκρότημα είναι χαρακτηριστικό 
δείγμα της εξέλιξης της αρχιτεκτονικής στον Κάμπο της 
Χίου και αποτελεί πολύτιμο μνημείο της κοινωνικής ζωής 
του Κάμπου στα χρόνια της οικονομικής άνθησης που ακο¬ 
λούθησε την περίοδο των τουρκικών διωγμών και είναι 
από τα ελάχιστα κτήρια που διατηρήθηκαν χωρίς τροπο¬ 
ποιήσεις ως τις μέρες μας. 

Ως ζώνη προστασίας ορίζουμε ακτίνα 50 μ. γύρω από το 
κτηριακό συγκρότημα και όπως αυτή σημειώνεται με κόκ¬ 
κινη διαγράμμιση στο συνημμένο τοπογραφικό σχέδιο με 
τα στοιχεία Α,Β,Γ,Δ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Σεπτεμβρίου 1986 

Με εντολή Υπουργού 
Ο Ειδικός Γραμματέας 
ΓΕΩΡΓΙΟΣ ΘΩΜΑΣ 

Αρ-ι-δ. ΔίΛΑ Π /Γ/2367/38473 


Χαρακτηρισμός ως ιστορικού διατηρητέου μνημείου του κτι¬ 
ρίου που βρίσκεται στην πλατεία του χωριού Ρεπανίδι 
Λήμνου και είναι ιδιοκτησίας του Συλλόγου Ρεπανιδιωτών 
Λήμνου. 

Η ΥΠΟΥΡΓΟΣ ΠΟΛΙΤΙΣΜΟΥ 
Έχοντας υπόψη : 

1. Τις διατάξεις : α) του Ν. 1558/85 «περί Κυβέρνησης 
και Κυβερνητικών Οργάνων» που δημοσιεύτηκε στο ΦΕΚ 
137/τ. Α'/26.7.85, β) του άρθρου 52 του Ν. 5351/1932 «περί 
Αρχαιοτήτων», γ) του Ν. 1469/50 «περί προστασίας ειδι¬ 
κής κατηγορίας οικοδομημάτων και έργων τέχνης μεταγενε¬ 
στέρων του 1830»., δ) του Π.Δ. 941/77 «περί Οργανισμού 
του ΥΠΠΕ», ε) την ΥΑ αριθ. ΟΕ/39750/7.8.85 «Μεταβί¬ 
βαση αρμοδιοτήτων και δικαιώματος υπογραφής «Με εντο¬ 
λή Γπουργου» στους Γενικό Γραμματέα, Διευθυντές και 
Γμηματάρχες της Κεντρικής Υπηρεσίας του Υπουργείου Πο¬ 
λιτισμού» (ΦΕΚ 486/Β/6.8.85). 

2. Τό Π.Δ. 161/26.4.84 (ΦΕΚ 54/Α/20.4.84) «περί ανα¬ 
κατανομής αρμοδιοτήτων των Υπουργείων ΥΠΠΕ-ΥΧΟΠ». 


3. Τα στοιχεία του φακέλου. 

4. Την ομόφωνη γνωμοδότηση του Τοπικού Συμβουλίου 
Μνημείων Νήσων με αριθμό 4/24.4.86, αποφασίζουμε : 

Χαρακτηρίζουμε ως ιστορικό διατηρητέο μνημείο, που 
χρειάζεται ειδική κρατική προστασία, σύμφωνα με τις δια¬ 
τάξεις του Ν. 1409/50, το κτίριο που βρίσκεται στην πλατεία 
του χωριού Ρεπανίδι της Λήμνου και είναι ιδιοκτησίας του 
Συλλόγου Ρεπανιδιωτών Λήμνου γιατί αποτελεί αξιόλογο 
δείγμα της τοπικής αρχιτεκτονικής και είναι δεμένο με το 
ιστορικό παρελθόν και την εξέλιξη του οικισμού. 

Το σπίτι κτίσθηκε στο τέλος του περασμένου αιώνα για 
να στεγάσει οικογένεια Τούρκου τιτλούχου, και ύστερα κατά 
τη διάρκεια της Γερμανικής Κατοχής στέγασε το Γερμανικό 
Αρχηγείο. 

Είναι διώροφο, με ορθογωνική κάτοψη και στεγάζεται με 
ξύλινη κεραμοσκεπή στέγη. Είναι κτισμένο από την τοπική 
μαύρη πέτρα (γρανιτόλιθο). Η μορφολογία του κτιρίου είναι 
απλή, σύμφωνα με τα νησιώτικα πρότυπα της περιοχής. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 22 Σεπτεμβρίου 1986 

Με εντολή Υπουργού 
Η Προϊστάμενη 
ΜΑΙΡΗ ΜΙΧΑΗΛΙΔΟΤ 


Αρι·8. Ε^π. 1471/24 (6) 


Καθορισμός αποζημίωσης Εξεταστικών Επιτροπών για τις 

Εισαγωγικές Εξετάσεις των Παραγωγικών Σχολών ΕΔ. 

και των Διαγωνισμών μετατάξεως ή απευθείας κατατά- 

ξεως Αξιωματικών και Υπαξιωματικών. 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΚΑΙ ΟΙΚΟΝΟΜΙΚΟΝ 
Έχοντας υπόψη : 

α) Τις διατάξεις του άρθρου 41 παρ. 2 του Ν.Δ. 721/70 
«Περί Οικονομικής Μερίμνης και Λογιστικού των ΕΔ» 
(ΦΕΚ 251/70 Τεύχος Α'). 

β) Την με αριθμό Πρωτ. 072.2/1/Γ. 511/8.5.1986 Κοινή 
Απόφαση των Πρωθυπουργού και Υπουργού Εθνικής Άμυ¬ 
νας «Για ανάθεση αρμοδιοτήτων Υπουργού Εθνικής Άμυνας 
στους Υφυπουργούς Εθνικής Άμυνας». 

γ) Την υπ’ αριθ. 5. 442/16.5.86 (ΦΕΚ 343/Β/86) Α¬ 
πόφαση των Πρωθυπουργού και Υπουργού Οικονομικών 
«Περί αναθέσεως αρμοδιοτήτων στον Υφυπουργό των Οικο¬ 
νομικών». 

δ) Τη σχετική πρόταση του ΓΕΕΘΑ, αποφασίζουμε : 

Άρθρο 1. 

Κατηγορίες Προσωπικού Επιτροπών. 

Το προσωπικό των Επιτροπών εντάσσεται στις τρεις α¬ 
κόλουθες κατηγορίες, βάσει των οποίων καθορίζεται το ύψος 
της αμοιβής τους. 

α) ΚατηγορίαΆ. Υπάγονται οι στρατιωτικοί, οι δημόσιοι 
υπάλληλοι, υπάλληλοι Ν.Π.Δ.Δ., το προσωπικό σχέσεως 
εργασίας ιδιωτικού δικαίου, που ανήκει στο χώρο του Δη¬ 
μοσίου, οι συνταξιούχοι των κατηγοριών αυτών, οι καθηγη¬ 
τές μέσης και ανώτερης εκπαίδευσης και οι ωρομίσθιοι κα- 
θηγητές που διδάσκουν στις Παραγωγικές Σχολές ΕΔ. 

β) Κατηγορία Β'. Υπάγεται το Διδακτικό Ερευνητικό 
Προσωπικό (ΔΕΠ) των Ανωτάτων Εκπαιδευτικών Ιδρυ¬ 
μάτων (ΑΕΙ). 

γ) Κατηγορία Γ'. Υπάγονται οι καθηγητές Μέσης Εκπαί¬ 
δευσης, που δεν ανήκουν στο Διδακτικό Προσωπικό των Πα¬ 
ραγωγικών Σχολών ΕΔ. 

Άρθρο 2. 

Αποζημίωση Επιτροπών 

1. Καθορίζουμε την αποζημίωση των ειδικών εξεταστών, 
του Προέδρου, των μελών και του Γραμματέα των εξεταστι¬ 
κών επιτροπών που ανήκει στις ανωτέρω κατηγορίες ως α¬ 
κολούθως : 

α) Για τη διόρθωση γραπτών ή προφορική εξέταση υπο¬ 
ψηφίων από το προσωπικό της κατηγορίας Α' (της παραγρ. 
α' του άρθρου 1) : 

1) Για καθένα γραπτό ή υποψήφιο και μέχρι 500, δρχ. 
24 για καθένα. Η αμοιβή αυτή δεν μπορεί να είναι μικρό¬ 
τερη των 2.350 δρχ. 

2) Για άνω των 500 γραπτών ή υποψηφίων και μέχρι 
1.000, δρχ. 16 για καθένα. 

3) Γιος άνω των 1000 γραπτών ή υποψηφίων δρχ. 8 για 
καθένα. 

β) Για τη διόρθωση γραπτών ή προφορική εξέταση υπο¬ 
ψηφίων από το προσωπικό της Β' κατηγορίας (της παραγρ. 
β' του άρθρου 1) : 

1) Για καθένα γραπτό ή υποψήφιο και μέχρι 500, δρχ. 
63 για καθένα. Η αμοιβή αυτή δεν μπορεί να είναι μικρό¬ 
τερη, των 6.250 δρχ. 


2) Για άνω των 500 γραπτών ή υποψηφίων και μέχρι 1000, 
δρχ. 47 για καθένα. 

3) Για άνω των 1000 γραπτών ή υποψηφίων, δρχ. 39 για 
καθένα. 

γ) Για τη διόρθωση γραπτών ή την προφορική εξέταση 
υποψηφίων, από το προσωπικό της Γ' κατηγορίας (της'παρ. 
γ' του άρθρου 1) : 

1) Για καθένα γραπτό ή υποψήφιο και μέχρι 500, δρχ. 
51 για καθένα. Η αμοιβή αυτή δεν μπορεί να είναι μικρό¬ 
τερη των 3.5000 δρχ. 

2) Για άνω των 500 γραπτών ή υποψηφίων και μέχρι 1000, 
δρχ. 40 για καθένα. 

3) Για άνω των 1000 γραπτών ή υποψηφίων, δρχ. 30 για 
καθένα. 

2. Για τις αθλητικές δοκιμασίες καταβάλλεται αποζημί¬ 
ωση, ίση προς το 1/2 της αποζημιώσεως που καθορίζεται στο 
παρόν άρθρο σύμφωνα με την κατηγορία που ανήκουν τα 
μέλη των εξεταστικών επιτροπών. Οι επιμέρους αθλητι¬ 
κές δοκιμασίες, θεωρούνται ως ενιαίο μάθημα και η αποζη¬ 
μίωση θα υπολογίζεται ανάλογα με τον αριθμό των υποψη¬ 
φίων. 

3. Για την ψυχοτεχνική δοκιμασία καταβάλλεται η αποζη¬ 
μίωση που καθορίζεται στο παρόν άρθρο, σύμφωνα με την 
κατηγορία που ανήκουν τα μέλη των εξεταστικών επιτροπών. 
Τα επιμέρους στάδια της ψυχοτεχνικής δοκιμασίας, θεω¬ 
ρούνται ως ενιαίο μάθημα και η αποζημίωση υπολογίζεται 
για ένα μάθημα, ανάλογα με τον αριθμό των υποψηφίων. 

4. Για κάθε μάθημα καταβάλλεται απλή αποζημίωση, 
άσχετα αν προβλέπεται για το μάθημα αυτό, γραπτή και 
προφορική εξέταση μαζί. 

5. Στα μέλη επιτροπών ελέγχου πληρότητας δικαιολογη- 
τικών, όπου αυτές προβλέπονται, καταβάλλεται αποζημίωση, 
ίση προς το 1/5 αυτής, που ορίζεται στην παραγρ. Ια (1) 
(2) (3) του παρόντος άρθρου. 

6. Στα μέλη επιτροπών αποκαλύψεως γραπτών-εκδόσεως 
αποτελεσμάτων, όπου αυτές προβλέπονται, καταβάλλεται 
αποζημίωση ίση προς το 1/3 αυτής, που καθορίζεται από το 
παρόν άρθρο, σύμφωνα με την κατηγορία που ανήκουν τα 
μέλη των επιτροπών. 

Άρθρο 3. 

Δικαιολογητικά. 

Για την πληρωμή των αποζημιώσεων αυτών απαιτούνται 
τα ακόλουθα δικαιολογητικά, πέραν των τυχόν απαιτουμέ- 
νων, από ειδικές διατάξεις, για τις πρόσθετες αμοιβές : 

α) Απόσπασμα Δ/γής διορισμού. 

β) Βεβαίωση Δ/ντή Σπουδών της Οικείας Σχολής και 
σε περίπτωση που δεν υπάρχει Δ/ντής Σπουδών, θα χορη¬ 
γείται βεβαίωση από τον πρόεδρο της οικείας επιτροπής στην 
οποία θα βεβαιώνονται : 

1) Για εξεταστικές επιτροπές, η κατηγορία, στην οποία 
ανήκει ο εξεταστής, το μάθημα και ο αριθμός των εξετα- 
σθέντων γραπτών ή υποψηφίων από τον εξεταστή. 

2) Για τις επιτροπές ελέγχου πληρότητας δικαιολογητι- 
κών, ο αριθμός των υποψηφίων που υπέβαλαν δικαιολογητι- 
κά συμμετοχής τους στις εξετάσεις και των οποίων τα δι- 
καιολογητικά ελέγχθηκαν από την επιτροπή. 

3) Για τις επιτροπές αποκαλύψεως γραπτών-εκδόσεως 
■αποτελεσμάτων, ο αριθμός των κατά μάθημα γραπτών και 

το σύνολο των γραπτών όλων των μαθημάτων, επί του οποίου 
θα γίνει και ο υπολογισμός της αποζημιώσεως. 

Άρθρο 4. 

Περιορισμοί. 

Οι αμοιβές που καθορίζονται με την απόφαση αυτή θεω¬ 
ρούνται πρόσθετες αμοιβές και για το ύψος αυτών εφαρμό¬ 
ζονται οι προϋποθέσεις και οι περιορισμοί του Ν. 1256/82 
«Περί πολυθεσίας κ.λπ.», καταβάλλονται δε, σύμφωνα με 
τις διατάξεις του προαναφερθέντος νόμου και την υπ’ αριθ. 
4445/82 Απόφαση του Υπουργού Προεδρίας Κυβεβερνήσεως, 
από τις αρμόδιες Διαχειρίσεις Χρηματικού των Κλάδων 
των ΕΔ, 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


6943 


Άρθρο 5. 

Κρατήσεις. 

Οι ανωτέρω αποζημιώσεις υπόκεινται στις κρατήσεις υπέρ 
Δημοσίου και Τρίτων που καθορίζονται εκάστοτε από τις 
ισχύουσες Διατάξεις. 

Άρθρο 6. 

Τελικές Διατάξεις. 

Η ισχύς της παρούσας απόφασης, αρχίζει από 1.1.1987 
και καταργεί κάθε σχετική με το αντικείμενο Απόφαση. 

Η παρούσα Απόφαση να δημοσιευθεί στην Εφημερίδα της 
Κυβερνήσεως. 

Αθήνα, 24 Σεπτεμβρίου 1986 

01 ΥΦΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΟΙΚΟΝΟΜΙΚΟΝ 

ΒΑΣΙΛΗΣ ΣΑΡΑΝΤΙΤΗΣ ΔΗΜ. ΓΕΩΡΓΑΚΟΠΟΥΛΟΣ 


Αρι·&. 96449, 94680/111 - 101 (7) 


Απαλλαγή του Μαιευτηρίου «ΜΑΡΙΚΑ ΗΛΙΑΔΗ» από 

την υποχρέωση προσκόμισης αποδεικτικού φορολογικής 

ενημερότητας μέχρι 31.12.1986. 

Ο ΥΠΟΥΡΓΟΣ ΟΙΚΟΝΟΜΙΚΩΝ 
Έχοντας υπόψη : 

1. Τα άρθρα 9 και 10 του Ν. 2097/1952 «περί ρυθμί- 
σεως ειδικών τινών περιπτώσεων εφαρμογής του Νόμου 
περί εισπράξεως δημοσίων εσόδων και άλλων τινών διατά¬ 
ξεων». 

2. Την απόφασή μας 247793/1956 «περί αποδεικτικού 
φορολογικής ενημερότητας των προς το Δημόσιο χρεών» 
όπως τροποποιήθηκε και συμπληρώθηκε μεταγενέστερα. 

3. Την απόφασή μας 54321/4.6.1986 με την οποία είχαμε 
χορηγήσει απαλλαγή του Μαιευτηρίου «ΜΑΡΙΚΑ ΗΛΙΑ¬ 
ΔΗ» από την υποχρέωση προσκόμισης αποδεικτικού φο¬ 
ρολογικής ενημερότητας μέχρι 30.9.1986. 

4. Το αριθμ. Α3β/Φ.8Δ/15480/12.9.1986, έγγραφο του 
Υπουργού Υγείας-Πρόνοιας και Κοινωνικών Ασφαλίσεων 
με το οποίο ζητείται παράταση της ισχύος της παραπάνω 
απόφασης. 

5. Το αριθμ. ΔΔ/4/13/16.9.1986 έγγραφο του Μαιευ¬ 
τηρίου «ΜΑΡΙΚΑ ΗΛΙΑΔΗ», με το.ίδιο, ως άνω, αίτημα. 

6. Την 5442/16.5.86 απόφαση του Πρωθυπουργού και 
του Υπουργού Οικονομικών με την οποία χορηγούνται αρμο¬ 
διότητες στον Υφυπουργό Οικονομικών, αποφασίζουμε : 

Παρατείνουμε μέχρι 31.12.1986 την ισχύ της 54321/ 
111-101/4.6.1986 απόφασής μας για απαλλαγή του Μαιευ¬ 
τηρίου «ΜΑΡΙΚΑ ΗΛΙΑΔΗ» από την υποχρέωση προ¬ 
σκόμισης αποδεικτικού φορολογικής ενημερότητας όπου, 
σύμφωνα με τις διατάξεις που ισχύουν, απαιτείται η προ¬ 
σκόμιση του αποδεικτικού αυτού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Σεπτεμβρίου 1986 

Ο ΥΦΥΠΟΥΡΓΟΣ 

ΔΗΜΗΤΡΗΣ ΓΕΩΡΓΑΚΟΠΟΥΛΟΣ 


Αρι#. 412574 


Τεχνικός κανονισμός αποδοχής ποικιλιών ρυζιού. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΓΕΩΡΓΙΑΣ 
Έχο\τας υπόψη : 

1. Τις διατάξεις : 

α) Του άρθρου 1 παραγ. 1 και 3 του ν. 1338/1983 «Εφαρ¬ 
μογή του κοινοτικού δικαίου» (ΦΕΚ 34 Α'/17.3.1983) 


όπως τροποποιήθηκε από το άρθρο 6 του ν. 1440/1984 
«Συμμετοχή της Ελλάδος στο κεφάλαιο, στα αποθεματικά 
και στις προβλέψεις της Ευρωπαϊκής Τράπεζας Επενδύ¬ 
σεων, στο κεφάλαιο της Ευρωπαϊκής Κοινότητος Άνθρακος 
και Χάλυβος και του Οργανισμού Εφοδιασμού «ΕΥΡΑ- 
ΤΟΜ» (ΦΕΚ 70Α/21.5.1984). 

β) Του άρθρου 6 παραγ. 3του ν. 1564/1985 «Οργάνωση 
παραγωγής και εμπορίας του πολλαπλασιαστικού υλικού 
φυτικών ειδών» (ΦΕΚ 164Α'/26.9.1985). 

γ) Του π.δ. 582/1985 «Έναρξη ισχύος του ν. 1564/1985 
και κατάργηση διατάξεων του α.ν. 825/1937, του ν.δ. 1348/ 
1942 και του ν. 4035/1960» (ΦΕΚ 203Α/5.12.1985). 

δ) Της αριθ. 20362/2.8.1985 κοινής απόφασης του Πρω¬ 
θυπουργού και του Υπουργού Εθνικής Οικονομίας «Ανάθεση 
αρμοδιοτήτων στους Υφυπουργούς Εθνικής Οικονομίας» 

(ΦΕΚ 481 Β/2.8.1985). ' 

ε) Γης αριθ. Α.Π. 344172/7.5.1986 κοινής απόφασης των 
Πρωθυπουργού και Υπουργού Γεωργίας «Ανάθεση αρμο¬ 
διοτήτων Υπουργού Γεωργίας στους Υφυπουργούς Γεωρ¬ 
γίας Δημ. Πιτσιώρη και Αχ. Κολιούση» (ΦΕΚ 318Β/9.5. 
1986). 

στ) Της αριθ. 440756/30.12.1985 απόφασης Υπουργού 
Γεωργίας «Γενικός Τεχνικός Κανονισμός Αποδοχής Ποι¬ 
κιλιών των καλλιεργουμένων φυτικών ειδών» (ΦΕΚ 124Β/ 
26.3.1986). 

2. Τη γνωμοδότηση της Τεχνικής Επιτροπής Πολλα¬ 
πλασιαστικού Υλικού, αποφασίζουμε : ' 

Καθορίζουμε, σε συμμόρφωση προς την οδηγία 72/180/ 
ΕΟΚ της Επιτροπής της 14ης Απριλίου 1972 «περί καθο¬ 
ρισμού των χαρακτηριστικών και των ελαχίστων προϋπο¬ 
θέσεων για την εξέταση ποικιλιών καλλιεργουμένων φυτικών 
ειδών» (ΕΕΝ 108/8.5.1972 σελ. 8) τους όρους και προϋπο¬ 
θέσεις των ποικιλιών ρυζιού για την εγγραφή του στον Εθνικό 
Κατάλογο ποικιλιών καλλιεργουμένων φυτικών ειδών, σύμ¬ 
φωνα με τον παρακάτω τεχνικό κανονισμό : 

ΤΕΧΝΙΚΟΣ ΚΑΝΟΝΙΣΜΟΣ ΑΠΟΔΟΧΗΣ 
ΠΟΙΚΙΛΙΩΝ ΡΥΖΙΟΥ 

Άρθρο 1. 

Είδη δοκιμών. 

Οι επίσημες εξετάσεις που διεξάγονται για την αποδοχή 
των ποικιλιών ρυζιού είναι : 

α) Δοκιμές Διακριτότητας - Ομοιομορφίας - Σταθερό¬ 
τητας (Δ.Ο.Σ,). 

β) Δοκιμές Καλλιεργητικής Αξίας και Χρήσης (Κ.Α.Χ.). 

Άρθρο 2. 

Χαρακτηριστικά για δοκιμές Δ.Ο.Σ. 

Τα χαρακτηριστικά του φυτού του ρυζιού που ισχύουν 
για τις δοκιμές Δ.Ο.Σ. έχουν ως εξής : 

1. Στέλεχος : 

α) Χρώμα των γονάτων κατά την άνθηση (πράσινο ή 
χρωματισμένο): 1 (πράσινο)-2 (χρωματισμένο). 

β) ύψος κατά την ωρίμανση (στέλεχος + φόβη) : 1 (πο¬ 
λύ κοντό) - 2 (κοντό)-5 (μέτριο) - 7 (ισχυρό)-9 (πολύ 
ισχυρό). 

2. Φύλλο : χρώμα (κατά την άνθηση) : 1 (πράσινο) - 2 
(χρωματισμένο) 

3. Ωτίδιο : χρώμα κατά την άνθηση (πράσινο ή χρω¬ 
ματισμένο) : 1 (πράσινο) - 2 (χρωματισμένο) 

4. Φόβη 

α) άγανα : παρουσία ή απουσία) : 1 (απουσία) - 9 (πα¬ 
ρουσία). 

β) σχήμα : (κατά την ωρίμανση) : 1 (όρθιο) - 3 (ημιόρ- 
θιο) - 5 (οριζόντιο) - 7 (ημικρεμάμενο) - 9 (κρεμάμενο). 

γ) χρώμα των στιγμάτων : άχρωμα ή έγχρωμα : 1 (άχρω¬ 
μα) - 2 (χρωματισμένα). 

5. Λεπυρίδιο : 

α) χρώμα της τρόπιδας : πράσινο ή χρωματισμένο : 1 
(πράσινο) - 2 (χρωματισμένο) 

β) χρώμα του θόλου πράσινο ή χρωματισμένο : 1 (πρά¬ 
σινο) - 2 (χρωματισμένο). 

γ) χρώμα της κορυφής : πράσινο ή χρωματισμένο : 1 
(πράσινο) - 2 (χρωματισμένο). 

8) τριχωτό: 1 (απουσία) - 3 (αδύνατο) - 5 (μέτριο) 

- 7 (ισχυρό) - 9 (πολύ ισχυρό) 

6. Κόκκος. 

α) πλάγια όψη του αποφλοιωμένου κόκκου : 1 (στρογ¬ 
γυλός) - 3 (ημιστρογγυλός) - 5 (μέτριος) - 7 (ατρακτοει- 
δής) - 9 (πολύ ατρακτοειδής). 

β) Κρυσταλλόμορφο (παρουσία ή απουσία) : 1 (απουσία) 

- 9 (παρουσία). 

7. Ταξινόμηση του ξεσταχυάσματος : 1 (πολύ πρώιμο) 

- 3 (πρώιμο) - 5 (μέτριο) - 7 (όψιμο) - 9 (πολύ όψιμο). 

Άρθρο 3. 

Προϋποθέσεις για δοκιμές Δ.Ο.Σ. 

Οι ελάχιστες προϋποθέσεις για δοκιμές Δ.Ο.Σ. του ρυ¬ 
ζιού είναι οι εξής : 

1. Για δοκιμές Διακριτότητας και Σταθερότητας : 
α) ελάχιστος αριθμός εξεταζομένων φυτών : 2.000 
β) πειραματικά τεμάχια/έτος : 2 

γ) Δοκιμές/έτος : 1 
δ) Έτη σποράς : 2 

2. Για δοκιμές ομοιομορφίας : 

α) ελάχιστος αριθμός εξεταζομένων απογόνων : 100 
β) ελάχιστος αριθμός εξεταζομένων φυτών : 2.000 
γ) πειραματικά τεμάχια/έτος : 2 
δ) δοκιμές/έτος : 1 
ε) έτη σποράς : 1 

Άρθρο 4. 

Δοκιμές Καλλιεργητικής Αξίας και Χρήσης (Κ.Α.Χ.). 
Για τις δοκιμές Κ.Α.Χ. γίνονται τα εξής πειράματα : 

1. Παραγωγικότητας 

2. Αξίας Χρήσης (τεχνολογική ποιότητα). 

3. Σταθερότητας της απόδοσης. 

Άρθρο 5. 

Παραγωγικότητα. 

1. Τα πειράματα ποικιλιών γίνονται σε διάφορες ορυζο- 
παραγωγικές περιοχές. 

2. Η παραγωγικότητα μιας ποικιλίας που εκφράζεται 
με την απόδοση εκτιμάται σε πειραματικούς που διεξάγο¬ 
νται με τις καλύτερες δυνατές συνθήκες καλλιέργειας και που 
περιλαμβάνουν ποικιλίες - μάρτυρες για σύγκριση. 

3. Σε κάθε πειραματικό η απόδοση της ποικιλίας συγκρί- 
νεται με την απόδοση ενός θεωρητικού μάρτυρα που περι¬ 
λαμβάνει δύο ή τρεις ποικιλίες από αυτές που καλλιεργού¬ 
νται περισσότερο ή που προσαρμόζονται καλύτερα στη ζώνη 
πειρ/σμού και καθορίζονται από το Ι.Ε.Π.Κ.Φ. Οι μάρτυρες 
ανήκουν στην ίδια κατηγορία μήκος - πάχος κόκκου. 

4. Η μέση απόδοση της ποικιλίας υπολογίζεται από τα 
δεδομένα της ζώνης πειραματισμού. Μία ποικιλία, για να 
γίνει αποδεκτή, πρέπει να έχει παραγωγικότητα τουλάχι¬ 
στον ίση με το ελάχιστο όριο που προβλέπεται κατά κατη¬ 
γορία ποιότητας. 

5. Ωστόσο, οι ποικιλίες που παρουσιάζουν ένα ή περισ¬ 
σότερα φυσιολογικά χαρακτηριστικά ιδιαίτερης σημασίας 
(πολύ μεγάλη ανθεκτικότητα στο πλάγιασμα, μεγάλη αντοχή 
σε ασθένειες κλπ.) μπορούν να γίνουν αποδεκτές, όταν η 
παραγωγικότητά τους δεν υπολείπεται από το ελάχιστο 
όριο που προβλέπεται κατά κατηγορία ποιότητας και όταν 
τα άλλα τους φυσιολογικά χαρακτηριστικά δεν επηρεάζουν 
τη σταθερότητα της παραγωγής. 

6. Κάθε ποικιλία, που η παραγωγικότητά της κυμαίνεται 
Έ 1 του ελάχιστου ορίου, μετά από δύο χρόνια πειρ/σμού, 
δοκιμάζεται και τρίτο χρόνο και ισχύει ο Θ.Μ. του προη¬ 
γούμενου χρόνου. 

7. Ανάλογα με την πρόοδο της επιλογής και την εξέλιξη 
των ποικιλιών που βρίσκονται στην καλλιέργεια, το Ι.Ε. 
Π-Κ.Φ. ορίζει κάθε χρόνο, το Μάρτιο, τις ποικιλίες που 


συνιστούν το Θ.Μ. που θα χρησιμοποιηθούν στα πειρ/τα 
και τροποποιεί τα όρια των κατηγοριών (Παράρτημα III). 

8. Στην περίπτωση της κανονικής διάρκειας του πειρα¬ 
ματισμού, δηλαδή δύο χρόνια χωρίς διακοπή, η ποικιλία 
θα συγκριθεί με το θεωρητικό μάρτυρα που ισχύει κάθε 
χρόνο. 

Άρθρο 6. 

Αξία χρήσης (τεχνολογική ποιότητα), 
ί. Η εκτίμηση της ποιότητας γίνεται με τα παρακάτω 
κριτήρια. 

Ανάλογα με το μέγεθος του κόκκου οι ποικιλίες διακρί- 
νονται σε στρογγυλόκαρπες, μεσόκαρπες και μεγαλόκαρπες. 
α) Στρογγυλόκαρπες : σχέση μήκος/πάχος <2 
β) Μεσόκαρπες : 2 > < 2,45 

γ) Μεγαλόκαρπες : ^ 2,45 

2. Τα Τεχνολογικά χαρακτηριστικά που λαμβάνανται 
υπόψη για την κατάταξη των ποικιλιών-είναι : 

α) Η απόδοση στο μύλο 
β) Εμφάνιση βρασμένου προϊόντος 
γ) Το κρυσταλλόμορφο 

3. Η απόδοση στο μύλο % του μάρτυρα και τα άλλα 
χαρακτηριστικά κατανέμονται σε 4 κατηγορίες των οποίων 
τα όρια καθορίζονται από το Ι.Ε.Π.Κ.Φ. ανάλογα με τους 
μάρτυρες του έτους (Παράρτημα II). 

4. Οι κατηγορίες της τεχνολογικής ποιότητας είναι : 
α) κατηγορία ποιότητας Αρίστη «Α». 

β) κατηγορία ποιότητας Πολύ καλή «Β» 
γ) κατηγορία ποιότητας Καλή «Γ» 
δ) κατηγορία ποιότητας Μέτρια «Δ» 

5. Η γενική εκτίμηση της ποιότητας έχει ως εξής : 
α) κατηγορία ποιότητας «Α» 

Η ποικιλία παρουσιάζει δύο χαρακτηριστικά τουλάχιστον 
στο επίπεδο «Α» 

β) κατηγορία ποιότητας «Β» 

Η ποικιλία παρουσιάζει δύο χαρακτηριστικά τουλάχιστον 
στο επίπεδο «Β» ή ένα στο επίπεδο «Α» και ένα άλλο στο 
επίπεδο «Β». 

γ) κατηγορία ποιότητας «Γ» 

Η ποικιλία παρουσιάζει δύο χαρακτηριστικά τουλάχι¬ 
στον στο επίπεδο «Γ» ή ένα στο επίπεδο «Β» και ένα άλλο 
στο επίπεδο «Γ». 

δ) κατηγορία ποιότητας «Δ». 

Όλες οι άλλες περιπτώσεις. 

6. Οι ποικιλίες που βρίσκονται στα όρια των κατηγο¬ 
ριών και των οποίων η αλλαγή της κατηγορίας ποιότητας 
καθορίζει την πρόταση εγγραφής, αποτελούν υποχρεωτικά 
το αντικείμενο μελέτης μιας πλήρους χρονιάς. 

Άρθρο 7. 

Σταθερότητα απόδοσης. 

1. Οι ποικιλίες που κρίνονταί ικανοποιητικές για τα 
κριτήρια «παραγωγικότητα» και «ποιότητα» πρέπει να 
έχουν σαφή χαρακτηριστικά που να τις εξασφαλίζουν μια 
σταθερότητα της παραγωγής στη ζώνη όπου γίνονται τα 
πειράματα. 

2. Ο κατάλογος αυτών των χαρακτηριστικών όπως και 
η σχετική σημασία τους προσδιορίζονται στο παράρτημα I. 

Άρθρο 8. 

Δεδομένα πειραμάτων. 

Τα δεδομένα των πειραμάτων των δύο χρόνων συγκε¬ 
ντρώνονται στο φάκελο της ποικιλίας και αν η ποικιλία 
αποδειχθεί ικανοποιητική στην εκτίμηση παραγωγικότητας 
και ποιότητας καθώς και στους παράγοντες που ρυθμίζουν 
τη σταθερότητα της παραγωγής, προτείνεται για εγγραφή 
στον Εθνικό κατάλογο αφού πρώτα ληφθούν υπόψη τα δε¬ 
δομένα των δοκιμών για τη διακριτότητα-ομοιομορφία και 
σταθερότητα. 

Άρθρο 9. 

Πιαραρτήματα. 

Κατωτέρω παρατίθενται τα παραρτήματα I, II και III 
που αποτελούν αναπόσπαστο μέρος του παρόντος κανονισμού 
και έχουν ως εξής : 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 6945 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Σεπτεμβρίου 1986 

οι ΥΦΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΓΕΩΡΓΙΑΣ 

ΓΙΑΝΝΟΧ ΠΑΠΑΝΤΩΝΙΟΥ ΔΗΜΗΤΡΗΧ ΠΙΤΧΙΩΡΗΧ 

ΕΦΗΜΕΡΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αρ*. 1110004 (9) 


Χρονικό διάστημα που πρέπει να μεσολαβήσει μεταξύ τε¬ 
λευταίας επέμβασης με ΜΑΝΕΒ και συγκομιδής. 

Ο ΥΠΟΥΡΓΟΣ ΓΕΩΡΓΙΑΣ 
Έχοντας υπόψη : 

1. Την αρ. 177077/23,11.83 απόφαση του Υπ. Γεωργίας 
που καθορίζει πώς θα δίνεται το τελικό κείμενο ετικέτας 
των γεωργικών φαρμάκων στα οποία χορηγείται έγκριση 
κυκλοφορίας, κατά τα οριζόμενα με την ίδια απόφαση. 

2. Την αρ. 170917/6.10.84 απόφαση του Υπ. Γεωργίας 
καθώς και το αρ. 3615/18.9.86 έγγραφο του ΜΠΕΝΑ- 
ΚΕΙΟΥ ΦΥΤΟΠΑΘΟΛΟΓΙΚΟΥ ΙΝΣΤΙΤΟΥΤΟΥ που κα¬ 
θορίζουν τα κείμενα ετικέτας σκευασμάτων με δρων συ¬ 
στατικό το ΜΑΝΕΒ. 

3. Την ανάγκη να ισχύουν οι ίδιοι περιορισμοί κυρίως" 
ως προς την τελευταία επέμβαση πριν τη συγκομιδή για 
όλα τα εγκεκριμένα σκευάσματα με δρων συστατικό το 
ΜΑΝΕΒ και να γράφονται στην ετικέτα τους. 

4. Την κοινή απόφαση αρ. 344172/7.5.86 (ΦΕΚ 318/ 
Β/9.5.86) Πρωθυπουργού και Υπουργού Γεωργίας «Ανά¬ 
θεση αρμοδιοτήτων Υπουργού Γεωργίας στους Υφυπουρ¬ 
γούς Γεωργίας Δημ. Πιτσιώρη και Αχ. Κολιούση», απο¬ 
φασίζουμε : 

1. Ορίζουμε ως ακολούθως και για όλα τα σκευάσματα 
γεωργικών φαρμάκων με δρων συστατικό ΜΑΝΕΒ το 
χρονικό διάστημα μεταξύ τελευταίας επέμβασης και συ¬ 
γκομιδής για : 

α) Καλλιέργειες θερμοκηπίου 7 ημέρες. 

β) Αμπέλι : 20 ημέρες 

γ) Λοιπές καλλιέργειες υπαίθρου : 15 ημέρες 

2. Τα χρονικά αυτά διαστήματα αναγράφονται υποχρεω¬ 
τικά στην ετικέτα των υπόψη σκευασμάτων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Σεπτεμβρίου 1986 

Ο ΥΦΥΠΟΥΡΓΟΣ 

ΔΗΜΗΤΡΗΧ ΠΙΤΧΙΩΡΗΧ 


ιΑ)ρι£. 78713 


( 10 ) 


Μεταβίβαση κυριότητας κοινοχρήστων εκτάσεων στο Δήμο 

Λαυρίου. 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 
Έχοντας υπόψη : 

1. Τις διατάξεις του Ν. 3200/1955 «περί διοικητικής 
αποκεντρώσεως» και το εκτελεστικό αυτού Β. Δ/γμα από 
28.6.1955, σε συνδυασμό με τις διατάξεις του Ν. Δ/τος 
1147/72 «περί διοικήσεως της μείζονος Πρωτευούσης» 
και το εκτελεστικό αυτού Β. Δ/γμα 711/1972. 

2. Τις διατάξεις του άρθρ. 197 του Αγρ. Κώδικα 1949 
περί μεταβιβάσεως της κυριότητας των κοινοχρήστων και 
αδιαθέτων εποικιστικών εκτάσεων αγροκτημάτων ή συνοι¬ 
κισμών στους οικείουε Δήμους ή Κοινότητες. 

3. Την αριθ. Ε/19107/2514/26.7.1973 απόφαση του 
Υπουργού Δημοσίων Έργων «περί διαθέσεως δημοσίων 
κτημάτων» και την 8752/1245/16.5.77 διαταγή της Δ.Ε. 
Υπουργείου Οικισμού. 

4. Τα επίσημα κυρωμένα κτηματολογικά στοιχεία της- 
οριστικής διανομής 1949 του αγροκτήματος Λαύριο Τμ. 
Σουνίου στα οποία περιλαμβάνονται οι κοινόχρηστες και 
αδιάθετες εκτάσεις του παραπάνω κτήματος. 


5. Το αριθ. 2829/28.7.86 έγγραφο του Δήμου Λαυρίου 
με το οποίο ζητείται η παραχώρηση των αναφερομένων σ’ αυ¬ 
τό εκτάσεων. 


6. Την εισήγηση της Δ/νσης Γεωργίας Διαμ. Ανατ. 
Αττικής για μεταβίβαση της κυριότητας των αριθ. 180, 
181, 415α και 4ί5β κοινοχρήστων τεμαχίων, οριστικής 
διανομής 1949, του αγροκτήματος ΛΑΥΡΙΟ τμ. Σουνίου 
εκτάσεως 70,805 στρ. 1,250 στρ. 45,750 στρ. και 0,250 
στρεμ. αντίστοιχα, αποφασίζουμε : 


, Μεταβιβάζουμε στο,Δήμο Λαυρίου στη Διοικητική Περι¬ 
φέρεια του οποίου ανήκουν οι εκτάσεις του αγροκτήματος 
Λαύριο Τμ. Σουνίου κατά πλήρη κυριότητα και νομή και 
χωρίς καταβολή τιμήματος, τις παρακάτω εκτάσεις : 

Το αριθ. 180 κοινόχρηστο τεμ. εκτάσεως 78,805 στρ. 

» »> 181 » » » 1,250 » 

» » 475α » » » 45,750 » 

» » 475β » » » 0,250 » 


Σύνολο 126,055 στρ. 

Η απόκτηση της κυριότητας θα γίνει μετά τη δημοσίευση 
της απόφασης αυτής στην Εφημερίδα της Κυβερνήσεως και 
τη μεταγραφή της, με τη μέριμνα του Δήμου Λαυρίου, σύμ¬ 
φωνα με τις διατάξεις των άρθρ. 164 και 197 του Αγρ. 
Κώδικα. 


Ο προσδιορισμός και η υπόδειξη των ορίων των εκτάσεων 
που μεταβιβάζονται στο Δήμο Λαυρίου, θα γίνει με τη 
μέριμνα του Γραφείου Τοπογραφικής. 


Αγ. Παρασκευή, 18 Σεπτεμβρίου 1986 
Ο Νομάρχης 

ΗΡΑΚΛΗΣ ΠΑΠΑΔΟΠΟΥΛΟΣ 


Αφι£. 8423 


Διόρθωση της 705/21.2.85 απόφασης του Νομ. Δ/τος Ανατο¬ 
λικής Αττικής. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 
Έχοντας υπόψη : 

1. Τις διατάξεις του Ν. 3200/55 «περί διοικητικής 
αποκέντρωσης» και το εκτελεστικό αυτού Β. Δ/γμα από 
28.6.55 σε συνδυασμό με τις διατάξεις του Ν.Δ. 1147/72 
«περί διοικήσεως της μείζονος πρωτευούσης και το εκτε 
λεστικό αυτού Β. Δ/γμα με αριθ. 711/72. 

2. Τις διατάξεις των άρθρων 31 και 164 του Αγροτικού 
Κώδικα. 

3. Το 1593/21.8.86 έγγραφο της κοινότητας Ν. Πα- 
λατίων. 

4. Την 705/21.2.86 απόφασή μας με την οποία μεταβι¬ 
βάζουμε στην κοινότητα Ν. Παλατίων εποικιστικές εκτά¬ 
σεις για στέγαση Νηπιαγωγείου, βρεφονηπιακού Σταθμού 
και δημιουργία παιδικής χαράς, αποφασίζουμε : 

Διορθώνουμε την 705/21.2.86 απόφασή μας μόνο στο 
σημείο εγγραφής του αριθμού του οικοδομικού τετραγώνου 
από τον εσφαλμένο 411 στον ορθό 41. Κατά τα λοιπά ισχύει 
όπως έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγία Παρασκευή, 12 Σεπτεμβρίου 1986 
Ο Νομάρχης 

ΗΡΑΚΛΗΣ ΠΑΠΑΔΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




